Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény (Avtv.) 2. §
Paragraph Index: 950

1. pontja alapján a meghatározott természetes személlyel kapcsolatba hozható adatok mellett az adatból levonható következtetés is személyes adat. Az Avtv 2. § 2. b) pontja szerint pedig az egészségi állapotra vonatkozó személyes adat különleges adat. A felhasznált gyógyszerek alapján lehet következtetéseket levonni az érintett betegségére, tehát egészségi állapotára vonatkozóan, így a vényadatok kezelése gyakorlatilag különleges adatok kezelését jelenti. Mindez különösen igaz, ha figyelembe vesszük, hogy a vényadatok a rendszerben évekre visszamenően kereshetőek. Ez akkor is igaz, ha a központilag gyűjtött vényadatok között csak az érintett TAJ-száma szerepel, hiszen az Avtv. szerint a személyes adat az adatkezelés során mindaddig megőrzi e minőségét, amíg kapcsolata az érintettel helyreállítható, a TAJ szám alapján pedig a kapcsolat helyreállítása az OEP vagy annak területi szervei számára lehetséges. Az adatkezelés a rendszer országos összefutása hiányában is megvalósul, hiszen az Avtv. 2. § 4. pontja alapján — az alkalmazott eljárástól függetlenül — adatkezelésnek minősül a személyes adatok felvétele és tárolása, feldolgozása, hasznosítása (ideértve a továbbítást és a nyilvánosságra hozatalt). Az Avtv. 3. §-a alapján az egészségi állapotra vonatkozó különleges adat — az érintett írásbeli hozzájárulása hiányában — akkor kezelhető, ha azt törvény elrendeli. A törvény 8. §

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes